Cuneiform Tablet BIN 6 14 (NBC 3751)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na mu-za qí-bi₄-ma um-ma lá-ma-ša-ma šu-ma a-ḫa-tí a-tí šu-ma be-el-tí a-tí a-na-ku ù a-tí ni-ir-té-ḫa-am mì-ma ú-nu-tim ša a-na pu-šu-ke-en₆ ta-pá-qí-dí-ni té-er-tí-ki li-li-kam-ma úz-ni pì-té-i ṭup-pá-am ša um-mì ta-dí-na-ni ú a-na e-<big_gap><big_gap><gap> DAM ì-lí-<gap>-<gap> a-dí a-na DUMU-um-mì-a-nim ke-nim pì-iq-dí a-mì-sé-ma lu-ub-lá-am ú a-šar ta-pá-qí-dí-ni i-na na-áš-pè-er-tí-ki lu-ub-lá-am ki-ma ṭup-pá-am a-mì-a-am tù-šé-bi₄-lá-ni a-té-be-a-ma a-ta-lá-kam a-ṣé-ri-ki a-ta-lá-kam ta-ma-lá-ke-en₆ ša i-na ma-aṣ-ar-tim i-ba-ší-ú-ni a-na ì-lí-iš-ta-ki-il₅ lá ta-dí-ni šu-ma pu-šu-ke-en₆ e-ri-iš-ki dí-ni šu-ma lá ki-a-am a-dí e-né-a ta-mì-ri-ni a ma-ma-an lá ta-dí-ni